Source: https://www.atc.sk/2015/10/usmernenie-k-moznosti-uctovnej-jednotky-povazovat-sa-za-mikro-uctovnu-jednotku-pre-uctovne-obdobie-ktore-zacalo-1-1-2014-alebo-v-priebehu-roka-2014/
Timestamp: 2019-08-20 23:16:48+00:00

Document:
Usmernenie k možnosti účtovnej jednotky považovať sa za mikro účtovnú jednotku pre účtovné obdobie, ktoré začalo 1.1.2014 alebo v priebehu roka 2014 - ATC
Usmernenie k možnosti účtovnej jednotky považovať sa za mikro účtovnú jednotku pre účtovné obdobie, ktoré začalo 1.1.2014 alebo v priebehu roka 2014
19.10.2015 / Účtovníctvo - ATC.sk
Z dôvodu zabezpečenia jednotného postupu pri uplatňovaní zákona č. 431/2002 Z. z. o účtovníctve v znení neskorších predpisov (ďalej len „zákona o účtovníctve“) a nadväzujúcich predpisov odbor daňovej metodiky vydal k možnosti účtovnej jednotky považovať sa za mikro účtovnú jednotku pre účtovné obdobie, ktoré začalo 1.1.2014, ak išlo o kalendárny rok a pre účtovné obdobie, […]
Z dôvodu zabezpečenia jednotného postupu pri uplatňovaní zákona č. 431/2002 Z. z. o účtovníctve v znení neskorších predpisov (ďalej len „zákona o účtovníctve“) a nadväzujúcich predpisov odbor daňovej metodiky vydal k možnosti účtovnej jednotky považovať sa za mikro účtovnú jednotku pre účtovné obdobie, ktoré začalo 1.1.2014, ak išlo o kalendárny rok a pre účtovné obdobie, ktoré začalo v priebehu roka 2014, ak ide o hospodársky rok, nasledovné usmernenie.
V zmysle § 2 ods. 5 zákona o účtovníctve v znení účinnom k 1.1.2014 sa obchodná spoločnosť, družstvo, fyzická osoba podľa § 1 ods. 1 písm. a) tretieho bodu zákona o účtovníctve (tzn. fyzická osoba, ktorá podniká alebo vykonáva inú zárobkovú činnosť, ak preukazuje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov) účtujúca v sústave podvojného účtovníctva, fyzická osoba podľa osobitného predpisu [§ 27 ods. 2 písm. c) Obchodného zákonníka] a pozemkové spoločenstvo (zákon č. 97/2013 Z. z. o pozemkových spoločenstvách v znení zákona č. 34/2014 Z. z.) mohla považovať za mikro účtovnú jednotku, ak
1. celková suma majetku nepresiahla 350 000 eur, pričom celkovou sumou majetku sa rozumie suma zistená zo súvahy v ocenení neupravenom o položky podľa § 26 ods. 3 zákona o účtovníctve (tzn. o oprávky a opravné položky k majetku),
V zmysle § 2 ods. 6 zákona o účtovníctve účtovná jednotka, ktorá spĺňala podmienky podľa § 2 ods. 5 písm. b) zákona o účtovníctve účinného 1.1.2014, sa stala mikro účtovnou jednotkou, ak sa tak rozhodla; táto účtovná jednotka je povinná postupovať pri účtovaní a vykazovaní ako mikro účtovná jednotka.
V zmysle prechodného ustanovenia § 39j ods. 1 zákona o účtovníctve sa ustanovenia týkajúce mikro účtovných jednotiek v znení účinnom k 1.1.2014 prvýkrát použijú v účtovnom období, ktoré sa začína 1.1.2014 a neskôr.
V zmysle § 2 ods. 5 písm. a) zákona o účtovníctve v znení účinnom 1.1.2014 účtovná jednotka za účtovné obdobie, v ktorom vznikla, sa mohla rozhodnúť postupovať ako mikro účtovná jednotka. Tzn. účtovná jednotka, ktorá vznikla v roku 2014, sa mohla rozhodnúť považovať sa za mikro účtovnú jednotku.
V zmysle § 2 ods. 5 písm. b) zákona o účtovníctve v znení účinnom 1.1.2014 účtovná jednotka, ktorá vznikla skôr ako v roku 2014, posudzovala splnenie aspoň dvoch z ustanovených podmienok ku dňu, ku ktorému sa zostavuje účtovná závierka a za bezprostredne predchádzajúce účtovné obdobie. Uvedené posudzované účtovné obdobie je prípustné podľa Ministerstva financií Slovenskej republiky vysvetľovať dvoma nasledovnými spôsobmi.
1. Účtovná jednotka posudzuje splnenie aspoň dvoch z ustanovených podmienok k prvému dňu účtovného obdobia, tzn. k 1.1.2014; posudzuje splnenie podmienok za roky 2012 a 2013. Na začiatku účtovného obdobia, tzn. k 1.1.2014, účtovná jednotka otvorila účtovné knihy ako mikro účtovná jednotka a prvýkrát k 31.12.2014 zostavuje účtovnú závierku ako mikro účtovná jednotka, čo je v súlade s § 7 ods. 3 zákona o účtovníctve.
2. Účtovná jednotka posudzuje splnenie aspoň dvoch z ustanovených podmienok k poslednému dňu účtovného obdobia, tzn. k 31.12.2014; posudzuje splnenie podmienok za roky 2013 a 2014. Pri takomto posudzovaní podmienok účtovná jednotka počas účtovného obdobia 2014 neúčtovala ako mikro účtovná jednotka. Ak účtovná jednotka k 31.12.2014 spĺňa aspoň dve z troch ustanovených podmienok za posudzované účtovné obdobia 2014 a 2013 a rozhodla sa považovať za mikro účtovnú jednotku, za účtovné obdobie začínajúce k 1.1.2014 je povinná v zmysle § 7 ods. 3 zákona o účtovníctve najneskôr k 31.12. 2014 upraviť účtovné postupy tak, akoby od 1.1.2014 postupovala ako mikro účtovná jednotka.
Podľa § 7 ods. 3 zákona o účtovníctve, ak účtovná jednotka zmení účtovné zásady a účtovné metódy v priebehu účtovného obdobia, nové účtovné zásady a účtovné metódy musí používať od prvého dňa účtovného obdobia.
V nadväznosti na uvedené, účtovná jednotka, ktorá vznikla v roku 2013 môže posudzovať splnenie ustanovených podmienok podľa bodu 2.
Obdobne podľa vyššie uvedeného postupuje aj účtovná jednotka, ktorej účtovné obdobie je hospodársky rok začínajúci v priebehu roka 2014.
Predmetné usmernenie na zaradenie účtovnej jednotky ako mikro účtovnej jednotky za účtovné obdobie, ktoré začína k 1.1.2014 alebo v priebehu roka 2014, bolo odsúhlasené Odborom pre legislatívu a metodiku účtovníctva Ministerstva financií Slovenskej republiky.
https://www.atc.sk/2015/10/usmernenie-k-moznosti-uctovnej-jednotky-povazovat-sa-za-mikro-uctovnu-jednotku-pre-uctovne-obdobie-ktore-zacalo-1-1-2014-alebo-v-priebehu-roka-2014/

References: § 2
 § 1
 § 26
 § 2
 § 2
 § 39
 § 2
 § 2
 § 7
 § 7
 § 7